Letak sebatang lagi di atas api.
Letak di situ pun okey.
Ya.
Hati-hati.
Barulah marak.
Ini bukan kisah saya,
tapi kisah seorang anak yang hilang.
Anak saya.
Saya tak berputus asa mencari dia.
Tapi saya tak tahu nasib dia.
Hilang begitu saja.
Perjalanannya panjang dan sukar.
Sebab ini masalahnya.
Kes anak saya bukan tak selesai, tapi tiada siasatan.
Saya jadi marah.
Tapi itu satu pendorong.
Saya sampai rasa saya kena juga cari dia hidup-hidup.
Saya tak kisah berdepan dengan apa-apa rintangan.
Kemarahan ibarat pemacu semangat kita.
Tak perlu diberi makan atau tidur.
Ia mungkin membunuh.
Tapi kalau nak selesaikan sesuatu, cetuskan kemarahan.
Pasti ada jawapan untuk ini.
Saya akan cari dia.
Awak ambil cawan "nakal".
- Dah siap? - Dah.
Saya dah sedia.
Saya kenal Ed pada 1991. Cara orang-orang lama, di bar.
Cathy berpakaian jururawat.
Dia bekerja sebagai jururawat di New Orleans.
Dia tinggalkan bar dan kami tak terfikir akan jumpa lagi.
Tiga hari kemudian, kami bertembung dan terus bersama.
Dia berhenti kerja, sewa treler U-Haul,
masukkan semua barang dan anjingnya,
kemudian pandu dari New Orleans ke rumah di Massachusetts.
Sepanjang perjalanan, kami singgah di gereja di Universiti Virginia
dan berkahwin selepas sepuluh minggu kenal.
Itu 32 tahun yang lepas.
Kami dah sebulan berkahwin
semasa dia beritahu yang dia ada anak
dan serahkannya untuk dijadikan anak angkat.
Sangat menyayat hati kerana saya buat begini
dan benarkannya berlaku kepada saya dan dia.
Dialah bayi paling comel.
Kepalanya botak.
Matanya cantik.
Saya baru 16 tahun semasa lahirkan anak saya pada 1974.
Saya sepatutnya kena ajar dia cara menggunakan tandas.
Ajar dia cara makan sendiri.
Buat kerja orang dewasa yang saya tak pasti saya mampu buat.
Saya sangat lemah.
Ibu saya mendesak saya.
Katanya, "Hantar dia untuk dijadikan anak angkat.
Kamu tak boleh jaga dia.
Kamu sendiri buntu."
Saya tak tahu cara nak buktikan yang saya layak jadi ibu.
Saya diyakinkan…
Dia akan dapat ibu bapa angkat terbaik
asalkan saya serahkan dia ketika bayi.
Kalau saya tak mampu beri apa-apa, saya akan serah.
Dia patut dapat semua ini.
Saya pun mengalah.
Saya lepaskan anak saya pergi
kepada keluarga angkat di Norfolk, Virginia,
supaya hidupnya lebih terjamin.
Usianya baru sembilan bulan.
Dia sentiasa dalam fikiran saya sepanjang hidup saya.
Tapi pengambilannya tertutup.
Jadi, saya tak tahu nasib dia. Dia tak pernah cari saya.
Tiga puluh lima tahun kemudian, pada tahun 2010,
saya dapat surat daripada agensi anak angkat.
Saya sangka surat itu untuk beritahu yang anak saya cari saya.
Saya pun rasa sangat terkejut.
JABATAN PERKHIDMATAN MANUSIA
Sebaliknya, saya diberitahu yang anak saya hilang 21 tahun lalu
pada tahun 1989 ketika usianya 14 tahun.
Saya juga diberitahu mayat tak dikenali ditemukan bersebelahan ladang jagung…
berkemungkinan anak saya.
Saya betul-betul terkejut.
Agensi anak angkat itu terus beritahu saya
yang seorang detektif jumpa mereka berhubung mayat wanita itu
dan polis perlukan DNA saya untuk mengenal pasti mayat itu.
DAPATKAN PROFIL DNA
Jadi, saya beri DNA saya
dan mereka minta saya tunggu.
Saya jadi buntu.
Dah 21 tahun dia hilang apabila mereka jumpa saya.
Saya tak boleh duduk di depan komputer dan tunggu DNA saya disahkan
yang itu ialah mayatnya.
Jadi, saya hubungi polis dan agensi anak angkat.
Tapi mereka enggan beritahu nama angkat anak saya
dan tempat dia hilang.
Sebab saya hilang hak apabila serahkan dia.
Jadi, saya tak boleh kata, "Dia anak saya."
Saya tiada hak nak buat begitu.
Jadi, saya buat keputusan untuk siasat tentang anak saya sendiri.
Saya cuma tahu tarikh lahir anak saya.
Jadi, saya beritahu Eddie,
"Cari tentang budak yang hilang sekitar tarikh lahirnya di komputer."
Tak lama pun masa yang diambil untuk saya jumpa laman web
yang ada budak hilang dengan tarikh lahir sama macam anaknya.
23 Jun 1974.
Dia orang pertama yang tersenarai di ruang orang hilang
Jabatan Polis Negeri Michigan.
Saya namakan dia Alexis Miranda Badger.
Saya dapat tahu namanya ditukar kepada Aundria Michelle Bowman.
HILANG DI HAMILTON
Dia juga tinggal di Hamilton, Michigan.
PADA MAC 1989
BUDAK HILANG DALAM BAHAYA
Apabila melihat wajah dia, saya macam tak kenal.
Saya ingat seorang bayi.
Tapi apabila saya pandang matanya dan…
Matanya mirip saya. Dia memang anak saya.
Tapi saya cuba mencarinya di Internet.
Saya tak dapat jumpa dia atau ibu bapa angkatnya.
Tiada apa-apa.
Saya buat keputusan untuk buka laman Facebook "Find Aundria M Bowman".
Sebab saya tahu budak-budak yang sama sekolah menengah
masih lagi berhubung.
Singsing lengan baju untuk bekerja.
Kenapa tak masuk-masuk lagi?
Saya tak mahir tentang komputer pada awal-awal dulu.
"Selamat datang, semua.
Kalau ada antara kamu yang berkawan rapat dengan Aundria,
tolong hubungi kami.
Tinggalkan pesanan melalui Mesej Peribadi
di laman Find Aundria M Bowman ini. Terima kasih."
Tiba-tiba, semuanya mula berlaku.
SAYA INGAT ANAK AWAK.
HAI SAYA JOHN.
SAYA KENAL ANAK AWAK.
AUNDRIA AHLI KELAS PANCARAGAM
KAMI NAIK BAS SEKOLAH YANG SAMA
SAYA TERTANYA-TANYA KEBERADAAN DIA
Saya terus hubungi dia untuk beri Cathy lebih banyak maklumat.
Aundria anak angkat kepada Brenda dan Dennis Bowman.
Keluarga kami sangat sayang dia.
Brenda ialah sepupu suami saya.
Kami belajar di sekolah yang sama di Muskegon, Michigan.
Brenda seorang yang pendiam
dan sangat suka menyendiri.
Brenda dan Dennis bertemu semasa di sekolah menengah.
Mereka saling mencintai.
Dennis mungkin kekasih pertama Brenda.
Ya. Apabila Brenda tamat sekolah menengah,
Dennis sertai tentera laut ketika itu.
Tapi sebelum saya mula berkhidmat,
saya dah beritahu Brenda.
Kami jumpa setahun sebelum itu.
Saya beritahu dia, "Apabila saya keluar kem latihan
dan balik bercuti, saya akan melamar awak."
Saya tahu dialah jodoh saya sebaik saja jumpa dia.
Kami berkahwin pada 1971.
Dia ditugaskan di San Diego.
Enam bulan kami tinggal di sana.
Saya ada pilihan tempat bertugas.
Kami datang ke Norfolk, Virginia.
Mereka cuba membina sebuah keluarga.
Pada masa itu, saya diberitahu yang saya ada dua uterus.
"Peluang awak untuk hamil mungkin sangat tipis."
Ketika itulah kami mohon untuk ambil anak angkat.
Kami ambil masa…
Saya tak ingat berapa tahun.
Pekerja sosial telefon pada suatu pagi dan cakap,
"Kami ada bayi untuk awak. Lima bulan."
Dia telefon esoknya dan kata, "Brenda, saya tersilap."
Saya tanya, "Tak jadi?" Jawabnya, "Dia sepuluh bulan."
Saya pun, "Okey."
Kami ambil Aundria.
Saya tiada rezeki untuk hamil, tapi kami dikurniakan anak angkat.
Dia manja dengan ayahnya.
Dialah budak yang paling comel.
Ya, Aundria seorang budak yang comel,
anugerah Tuhan kepada keluarga yang tak boleh ada anak.
Brenda dan Dennis akhirnya berpindah dari Virginia
kembali ke sebelah barat Michigan.
Hamilton, sebuah komuniti lebih kecil.
Pekan yang sunyi dan hening.
POPULASI 3,620
Berdekatan Holland.
POPULASI 34,024
Tak pernah ada hal buruk berlaku di Hamilton.
Ada stesen minyak, banyak gereja, sekolah dan kedai runcit.
Secara ringkasnya, begitulah Hamilton dulu.
Hidup di pekan kecil. Semua tahu hal masing-masing.
Kami kena pergi ke gereja.
Kalau tak pergi, kami akan jadi bualan orang.
Brenda dan Denny pergi ke gereja setiap Ahad.
Mereka berdua guru kelas agama di situ
dan mereka nak membesarkan keluarga.
Bertahun-tahun kemudian, saya sering sakit.
Denny pulang dari kerja dan beri alat ujian kehamilan.
Saya pun kata, "Ya. Kita ada anak angkat 13 tahun."
Saya terjaga pada tengah malam dan kata, "Cubalah."
Kemudian, saya cuba…
Hari Bapa ketika itu
sebab saya kembali ke katil dan kata, "Bangun, ayah."
Aundria sangat gembira semasa Vanessa dilahirkan.
Menakjubkan. Mereka sudah ada keluarga.
Pada tahun 1989, Aundria di sekolah menengah.
Sekolah menengah itu kecil saja.
Sangat tersusun, sama seperti komuniti.
Ada atlet sukan, kumpulan ahli Kristian,
budak-budak kaki ganja
dan pelajar yang buat hal sendiri.
Dulu, saya antara yang disisihkan.
KAWAN AUNDRIA
Ada gaya rambut yang teruk pada tahun 1980-an.
Saya ingat lagi saya cuci rambut malam sebelum
dan kena sembur dengan penyembur Rave, menyisir, mengeriting,
sembur balik, bangun dan ulang pagi esoknya.
Rambut kami tebal. Teruk betul rupanya.
Aundria menghiburkan.
Pernah sekali di rumahnya,
saya dengar lagu Cyndi Lauper dan Madonna.
Macam biasalah, apabila lagu dimainkan,
kita akan terus mula menari
sambil menyanyi lagu "Girls Just Want to Have Fun".
Aundria memang peramah.
Aundria jenis yang suka bersosial.
Dia kelakar.
Saya ingat semasa kami melepak.
Saya ingat senyuman dia.
Saya ingat lagi.
Dia cuba sedaya upaya untuk hiburkan orang lain.
Dia pandai sesuaikan diri
supaya orang lain rasa senang.
Itu mungkin menimbulkan masalah kepada dia
dalam sesetengah hubungan
sebab dia berusaha keras supaya orang rasa senang
sampai mengubah kelakuan dan percakapan dia
agar ikut macam orang lain.
Dia cuma nak diterima macam semua remaja yang lain.
Dia seorang remaja yang normal.
Prestasinya kurang baik.
Ada beberapa kali melawan arahan cikgu.
Dia seorang remaja yang normal.
Tapi apabila usianya meningkat 12 atau 13,
perangainya tiba-tiba berubah.
Dia tiba-tiba lari dari rumah.
Dia beli dadah daripada budak di sekolah.
Dia mencuri barang di kedai dan menipu.
Suatu hari, dia marah ibunya
dan tumbuk tingkap depan pintu.
Kami bawa dia jumpa kaunselor dan cuba ikhtiar lain.
- Pada hari Aundria hilang… - Ya?
…apa yang berlaku?
Denny hantar dia ke sekolah pagi itu. Ada aktiviti pancaragam.
Denny ambilnya pulang.
Aundria tak banyak cakap dengan kami.
Kemudian, saya pergi kerja. Saya bekerja syif kedua di Lincolnshire.
Kami pakaikan bayi lampin dan bawa bersama
agar Aundria boleh buat kerja rumah dan tak guna alasan menjaga bayi.
Denny hantar saya.
Apabila saya pulang,
saya masuk ikut pintu depan.
Rumah tak berkunci.
Saya bawa bayi masuk dan baringkan di atas sofa.
Saya naik ke atas.
Saya panggil dia.
Pintu bilik tidur kami yang berkunci telah terbuka.
Kami ada simpan beg pegang.
Ada satu set, tapi satu telah hilang.
Kami dah dapat duit cukai pendapatan.
Sebahagian di bank, sebahagian lagi di dalam sampul.
Denny simpan di dalam laci bajunya.
Aundria mengambilnya.
Dia ambil semua duit yang ada di dalam sampul itu.
Kot ungunya juga.
Saya terus hubungi polis dan beritahu anak saya hilang.
Mereka datang dan masuk ke rumah. Laporan diambil.
Dia dah lari.
PEJABAT SYERIF RINGKASAN
DIA TIADA DI RUMAH BENDA HILANG, SERTA 100 DOLAR DIAMBIL
Pada beberapa hari pertama, semasa Aundria dilaporkan hilang,
ramai yang mencari dia.
Kami mencari dan terus mencari.
Kami pinjam kereta orang
dan merentasi Holland pada waktu malam supaya dia tak cam kereta kami.
Ada laporan dia dilihat di Holland dan kawasan berdekatan.
Ada maklumat orang nampak dia di gelanggang kasut roda, di kedai runcit.
Ada kawan keluarga yang kata dia berada di kaunter pembayaran,
rambutnya telah diputihkan
dan dia nampak macam sedang hamil.
Ada laporan dia bekerja dalam industri hiburan dewasa
di Indiana.
Saya pernah dengar dia lari ke hentian trak,
ada pemandu trak bawa dia pergi dari situ
dan tinggal di tempat lain.
Jadi, berita dia larikan diri dah tersebar.
Masalahnya, tiada petunjuk lain untuk membantu.
Tiada maklumat. Tiada sebarang jejak.
Petunjuk sebelum ini dah tak membantu.
Saya balik kerja pukul 11.30 dan…
Saya meronda-ronda mencari dia.
Sampailah Denny kata, "Awak kena berhenti.
Awak ada anak kecil di rumah. Awak kena berhenti."
Kami sangat bersedih atas kehilangan anak perempuan kami.
Aundria hilang. Dia dah tiada.
Dia tiba-tiba tiada.
Aduhai.
Begitulah rupa dia. Sama macam kali terakhir saya lihat.
Comel betul. Matanya cantik. Ya Tuhan.
Saya merindui dia.
Saya bawa diri semasa Alexis lahir.
Ibu saya sangat garang.
Dia kerap kali pukul saya
dan saya tak tahan asyik didera.
Saya pun larikan diri ke New Orleans dengan membawa pakaian.
Saya 14 tahun ketika itu.
Saya mengandung. Mungkin setahun selepas itu.
Umur Alexis 14 tahun semasa larikan diri.
Kita dianggap budak jahat apabila melarikan diri.
Orang takkan cari budak-budak yang melarikan diri.
Saya tak dicari.
Jadi, saya tahu polis 1980-an langsung tak cari dia.
Mereka dah lama abaikan kes ini.
Jadi, pada tahun 2010, seorang penyiasat di California
mencetus pihak polis untuk siasat kes Alexis.
20 tahun selepas kejadian.
Jadi, Carl pencetusnya.
Saya mula terlibat dalam kes orang hilang dan tak ditemukan pada tahun 2009.
Ada laman dipanggil "Websleuths" yang mengandungi misteri tak dirungkai,
terutamanya kes-kes orang hilang.
Detektif amatur boleh bekerjasama dalam talian untuk selesaikannya.
Semasa mula terlibat,
saya perasan tiada laman web orang hilang
yang mempunyai cara carian kes sistematik.
Jadi, saya pun senaraikan semua kes orang hilang.
Mungkin hampir 19,000 nama yang ada sebaik saja saya selesai.
Saya seorang akauntan, jadi saya mahir guna hamparan.
Ada juga beberapa keadaan
saya berjaya selesaikan kes orang hilang dari pelbagai negeri.
Dia buat saya takut pada mulanya.
Bagaimana boleh jadi hobi?
Menyiasat identiti si mati
dan mengenal pasti pelaku. Sebab kerja ini mengerikan, bukan?
Tapi Carl ibarat pemangkin
yang menggerakkan kes-kes ini.
Itu pun dia.
Ini gambar bedah siasat yang diedarkan untuk kes wanita hilang di Racine.
TARIKH LAHIR: TIDAK DIKETAHUI
Saya tahu tentang kes ini pada tahun 1999 dari Racine, Wisconsin.
Pembunuhan kejam ialah sesuatu yang penyiasat takkan lupa.
…apabila pihak berkuasa menemukan mayat wanita didera.
…di ladang jagung di tepi jalan di Daerah Racine.
Nampak macam wanita itu didera secara seksual.
Siapa pelakunya dan siapa wanita itu?
Saya meneliti hamparan saya.
Periksa kalau ada wanita,
mungkin dari Wisconsin, Michigan atau Illinois.
Dia dilahirkan sekitar awal 1970-an.
Dengan menggunakan fungsi penapis ini, ada 13 kes yang tersenarai.
Kes kedua yang terpapar, Aundria Michelle Bowman.
Aundria Bowman disenarai hilang dari Hamilton, Michigan, pada 1989.
Wanita hilang itu ditemukan di Racine, Wisconsin, pada 1999.
Umur Aundria 14 tahun ketika dia hilang
dan wanita hilang itu pula pertengahan 20-an.
Umurnya macam betul.
Jadi, saya buat lakaran wajah.
Ada banyak persamaan antara ciri-ciri wajah
Aundria Bowman dan wanita hilang itu.
Pertama, hidung mereka serupa.
Hidung Aundria mancung dan hujungnya bulat.
Kalau lihat peta,
Holland, Michigan, berada
di seberang Tasik Michigan dari Racine, Wisconsin.
Saya dah hubungi Jabatan Syerif Daerah Racine
dan saya dihubungkan kepada detektif yang uruskan kes ini.
Saya beritahu dia, "Ada seorang gadis dari Holland, Michigan,
yang mungkin menepati identiti wanita hilang itu."
Saya memang nak tahu nasib Alexis,
tapi saya tak boleh terima
Alexis dipukul sampai mati dan dibuang.
Tapi akhirnya, selepas tiga tahun,
mereka uji DNA saya dan keputusannya dihantar kepada saya.
Okey.
"Dimaklumkan…"
Ya Tuhan.
Bukan dia.
Dia bukan anak saya. Dia bukan Alexis.
TIDAK SEPADAN
Saya rasa lega. Kelegaan yang paling pelik.
Seolah-olah menjangkakan hal ngeri yang kita tak percaya
dan apabila ia tak berlaku, kita rasa lega.
Tapi ini juga bermakna yang saya kena mula dari awal.
Saya kena terus mencari dia dan saya pasti akan jumpa.
Memang patut pun dia tak endahkan saya.
Tapi sekurang-kurangnya dia hidup.
Terutama apabila Detektif Haverdink kata,
"Kita teruskan. Usaha kita takkan sia-sia."
Saya rasa berharap.
PEJABAT SYERIF DAN PENJARA ALLEGAN
Saya dan Aundria belajar di sekolah yang sama.
Saya setahun lebih tua daripada dia
dan tiada desas-desus di sekolah tentang dia hilang atau larikan diri.
Saya dapat rasa yang dia nak kes itu selesai.
Dia tak macam pegawai tahun 1980-an dan 1990-an yang buat tak endah itu.
Dah 20 tahun kes Aundria Bowman masih belum diselesaikan,
jadi kami nak selesaikannya.
Pasukan kes dingin telah dibentuk.
Kami nak pastikan kes ini berjaya diselesaikan.
Semua dokumen ini.
Kami juga akan hubungi keluarga Bowman.
Kami nak mereka tahu yang kami menyiasat kes ini semula
dan cuba selesaikannya.
- Selamat pagi. Saya Todd. - Selamat pagi.
Dennis.
Dennis? Selamat bertemu.
Kami tiada kaitan dengan polis Wayland.
Sememangnya ini ialah kes lama,
tapi kami dipanggil untuk cuba selesaikan kes ini.
- Selesaikan? Kes ini tak pernah selesai. - Ya. Itu saja.
Mari kita berbincang.
- Ya. - Mari cari anak saya.
Ya, itu juga matlamat kami.
Kami dah hubungi Cathy, ibu kandungnya.
Dia juga sangat nekad untuk mencari anaknya.
Saya tahu dia bekerjasama dengan Carl Koppelman.
Ada laman Facebook dibuat.
Beberapa kawan Aundria telah hubungi dia.
Budak yang satu sekolah dengan dia.
Saya dengar saja kata-kata Cathy dan Carl Koppelman
untuk lihat maklumat yang mereka ada.
Kalau-kalau ada perkara yang akan membantu atau berguna untuk kes.
Saya betul-betul bersyukur sebab tak perlu buat seorang diri.
Saya tahu kalau saya terus mencari Alexis
dan mula kerahkan tenaga untuk usahakan laman Find Aundria M Bowman,
pasti akan ada perkembangan.
Kemudian, Metta muncul.
Saya hubungi Cathy Terkanian pada 11 Mei 2013.
Saya kata, "Saya cuma nak berkongsi yang pada September 1989,
saya diculik di stesen minyak Windmill
di sebelah selatan Holland.
Naluri saya kuat mengatakan yang kisah kami berkait."
Saya balik dari sekolah
dan minta izin ibu untuk ke rumah kawan.
Saya kerap begitu.
Kami selalu lepak di rumah kawan.
Kami fikir kawasan itu selamat.
Ibu saya tak izinkan.
Saya merayu dan terus merayu.
Ibu izinkan dan suruh telefon nanti.
Kemudian, ya.
Enam tahun ketika itu.
Di sinilah Windmill. Jadi, dia ambil saya di sini.
Saya berjalan seorang diri, dia nampak saya,
kemudian datang dan letak kereta di tepi jalan.
Dia kata, "Ibu benarkan bawa awak tengok anak anjing.
Kita akan ke bangsal."
Saya cukup dekat dengan dia
untuk dia tarik saya dan angkut ke dalam traknya.
Semasa dalam perjalanan, saya tanya dia, "Itu bangsalnya?"
Saya teruja nak tengok anak anjing.
Dia kata, "Tak, hampir sampai." Dia terus memandu.
Kami tiba di simpang empat dan ada polis,
jadi dia suruh saya tunduk.
Dia sisir rambut saya ke belakang,
usap pipi saya dan…
Dia nampak baik pada mulanya. Saya ingat dia baik.
Dia kenal ibu saya.
Kemudian, sikapnya berubah.
Dia hentikan kereta.
Dia keluar dan ambil tali di belakang trak.
Dia datang balik, tarik leher saya
dan heret saya ke hutan. Saya mula jerit.
Pakaian saya ditanggalkan
dan dia tutup mulut saya guna baju panas saya.
Masih segar dalam ingatan saya.
Dia menindih saya dan zip seluarnya dibuka.
Tiba-tiba, ada anjing mula menyalak.
Bunyi itu semakin dekat.
Ada tapak perkhemahan,
jadi dia mungkin anggap ada orang berdekatan anjing itu.
Dia bangun, lari dan tinggalkan saya.
PEJABAT SYERIF
Dia serang saya secara seksual.
Kemudian, saya buka ikatan.
Saya lari ke jalan berbogel.
Ada seseorang hubungi 911.
Pada malam itu, saya kena jumpa pelukis komposit
dan saya beri sebanyak mungkin butiran.
Tapi dia tak tertangkap.
Jadi, sejak saya enam tahun, saya mencari dia.
Saya nak pastikan budak perempuan lain tak jadi mangsa.
Sebaik saja Internet wujud, semuanya mula berubah.
Saya mula mencari orang hilang di Michigan,
terutamanya berdekatan dengan Holland dan Hamilton.
Saya buat kajian mendalam dan menyelidik
untuk lihat kalau ada sebarang perkaitan.
Saya jumpa laman Facebook itu pada 2013.
Agak pelik bagi saya apabila Aundria Bowman hilang
pada tahun dan di kawasan yang sama macam saya.
Persamaan dengan kes Aundria, kalau dia diculik,
saya rasa penculiknya mungkin lelaki yang culik saya itu.
Jadi, saya mula baca kes dia.
Kemudian, saya nampak gambar ayah angkat Aundria, Dennis Bowman.
Ya Tuhan.
Rupanya mirip lelaki yang culik saya.
Saya sangat sedih dan takut.
Ini ayah angkat anak saya.
Itu sangat…
Saya, Metta dan Carl buat banyak kajian bersama.
Saya diculik di stesen minyak Windmill.
Lelaki itu berbau tengik, macam mekanik atau bau cat.
Dennis Bowman bekerja di Pelabuhan Macatawa.
Dia seorang tukang kayu dan bekerja di pelabuhan.
Tempat kerja Dennis di hujung jalan sana.
Kejadian itu sekitar pukul 3.00. Dia macam baru habis kerja.
Jalan itu dekat saja dengan rumahnya
dan agak dekat dengan tapak perkhemahan itu.
TAPAK PERKHEMAHAN
Dia pergi ke gereja dekat dari tempat saya diculik.
Trak merah yang saya dibawa masuk agak pudar warnanya, usang dan berkarat.
Kami cuba siasat kalau dia ada pandu trak merah,
jadi kami terpaksa tanya saudara keluarga Bowman.
Dia kata, "Dia ada trak begitu."
Gambar trak itu juga dihantar.
Nampak sama dengan trak yang saya dibawa masuk.
Sama macam gambaran Metta.
Terlalu banyak kebetulan.
Apabila saya dengar suaranya…
Saya terus hubungi polis dan kata, "Anak saya hilang."
Saya rasa seram sejuk. Suara itu serupa.
Mungkinkah Dennis Bowman penyebab anak saya hilang?
Saya tak tahu cara nak cakap. Dennis berbeza.
Ada masanya dia buat saya rasa tak selesa.
Saya tak nak berada berdekatan dia.
Dia beritahu saya yang ibu bapanya tak suka dia.
Ada sesuatu yang tak kena di dalam rumah itu.
Aundria hilang. Dia dah tiada.
Aduhai. Ya, itu orangnya.
Siapa yang ambil anak saya sebagai anak angkat?
Keadaan ini ibarat sebuah rumah terbakar.
Saya boleh lalu saja di depannya dan abaikan semua orang yang minta tolong
atau saya boleh masuk saja ke dalam api dan biarkan diri saya terbakar.
Saya nampak api itu, lalu saya masuk.
Saya takkan berhenti sampailah semuanya selesai.
Saya tahu saya kena pergi ke Michigan.
Saya kena sambung siasat di Michigan, tempat Alexis hilang.
Kali pertama kami pergi ke Michigan adalah pada tahun 2013.
Ini akan jadi kali kelima ke Holland.
Kami mampu memandu
dan pergi ke sana selama yang diperlukan untuk selesaikannya.
Mujurlah saya ada Eddie.
Dia tak kenal anak saya.
Jujur cakap, kalau saya tak jumpa Ed,
saya takkan datang cari Alexis
sebab kasih sayang saya tak utuh.
Saya rasa disayangi.
- Hai. Selamat bertemu, Cathy! - Carl Koppelman!
Seronok dapat jumpa awak lagi. Awak pun sama, Ed.
- Ya. - Hei, Carl.
Kami pernah ke Michigan dengan Carl beberapa kali sejak sepuluh tahun lepas.
Rasanya macam tak nyata, tapi kamu berdua tetap ada.
Detektif dan pendamping saya.
- Penyokong dia. Ya. - Pendamping.
Banyak siasatan saya melalui Facebook,
tapi tak semua butiran boleh didapati
selagi tak bersemuka.
Jadi, saya, Eddie dan Carl jumpa orang yang sudi bertemu kami.
Belum pernah bersemuka.
Sue! Hai. Apa khabar?
Hai.
- Seronoknya. - Ya.
- Saya pun sama. - Ya.
Saya nampak anak awak di mata awak.
Terima kasih.
Perbualan kami begitu rancak.
Kami sayang dia.
- Lihat. - Wah.
Boleh awak ceritakan bagaimana mereka bawa dia ke rumah awak?
Ya, saya ingat Aundria duduk di atas pendiangan
seperti ini.
Kemudian, Brenda datang dan kata,
"Awak dengar apa budak itu buat? Nak saya beritahu?"
Saya pun kata, "Ini anak awak."
Aundria menyilangkan tangannya atau pandang atas dan bawah…
Dennis ada di dalam bilik?
Ada.
Dia nampak diam dan menyendiri.
Kalau dia tundukkan kepalanya, maknanya dia tak gembira.
Jujur cakap, saya betul-betul terkejut.
Saya tak nak dengar.
Tapi saya datang untuk menjadi saksi, jadi saya akan teruskan.
Helo?
Adakah ini rumah Michelle Timmer?
- Hai, Michelle. Saya Cathy. - Helo.
- Hai. - Hai, sayang. Hai.
- Jennifer. - Hai. Apa khabar?
Khabar baik. Terima kasih.
- Awak Kim? - Ya.
- Ya! - Hai, Kim.
- Apa khabar? - Hai.
Saya rasa gembira jumpa kawan-kawan Alexis.
- Saya panggil Alexis. - Tak apa. Saya faham.
Maaf, saya terpaksa tanya kamu berdua supaya saya rasa tenang.
Tak apa.
Saya ingat lagi semasa dia 14 tahun dan saya 16 tahun,
kami naik bas ke rumahnya dan masuk ke dalam.
Tapi dia pusing, pandang saya dan kata,
"Jangan masuk. Tunggu."
Kemudian, dia masuk dan ayahnya mula kejar dia,
mengamuk dan menjerit.
Dia larikan diri dan ayahnya yang berada di belakangnya
tarik kaki dia, jadi dia jatuh.
Saya lihat ke dalam dan kelibat dia tak kelihatan.
Mereka menjerit-jerit di atas.
Semasa di sekolah pada hari Isnin,
saya tanya dia tentang hal itu dan dia beritahu saya ayahnya kejar
dan mula pukul dia sebab dia lewat turun bas.
Dia tak lewat pun sebenarnya.
Saya dijemput ke rumahnya dan kami lepak bersama.
Pada waktu makan malam, saya ingat ibu bapanya makan hamburger.
Saya dan Aundria hanya dibenarkan
makan sandwic lebihan.
Ada sos tomato, mustard dan jeruk di atas dua keping roti.
Itu saja yang dia dibenarkan makan.
Itu yang Aundria kata?
Ya, itu yang dia kata.
Jadi, Dennis datang ke meja, betul-betul di depan saya
dan pukul dia sampai hampir jatuh.
Tentulah dia mula menangis.
Brenda tak buat apa-apa pun.
Dia terus menyusukan anaknya.
Seolah-olah dia pandang belakang dan tak nampak apa-apa.
Aundria dah tak berdaya lagi.
Jadi, dia balik ke rumah saya.
Ibu bapa saya tiada, jadi kami naik ke bilik.
Dia duduk di bilik saya dan bersembunyi daripada ibu bapa angkat.
Dia tinggal selama empat hari.
Saya bawa makanan untuk dia selepas keluarga saya habis makan.
Dia beritahu saya yang bapa angkatnya
datang ke bilik waktu malam dan paksa dia main
tanpa kerelaannya.
Itu agak traumatik bagi budak 13 tahun.
Saya tak tahu nak buat apa selain beritahu seseorang.
Kami pergi ke sekolah esoknya.
Sebaik sampai, saya dan Aundria terus ke pejabat pengetua
dan duduk untuk berbincang tentang perkara menimpa Aundria.
Saya bangga dengan dia. Itu buat saya bangga.
Dia sangat kuat.
Dia macam saya.
Nak bertahan pun ada hadnya.
Saya dan Aundria mengadu tentang masalah di rumah.
Saya ingat lagi Polis Allegan datang ke sekolah
dan minta ibu bapa dia datang sekali.
Mereka tanya di depan ibu bapa,
"Okey, apa yang terjadi?"
Apa yang boleh dia cakap?
Ibu bapa dia juga ada bersama.
Dia hanya boleh pandang ibu bapanya dan kata, "Tiada apa-apa."
Kemudian, mereka biar dia balik.
Saya pun pernah laluinya.
Pada suatu hari, ada perbalahan dan Aundria cakap,
"Ayah memperkosa saya."
Saya beritahu dia, "Itu penipuan."
Pada masa itu, kami jalani kaunseling.
Kami bertiga pergi berjumpa paderi.
Dia panggil Aundria dulu.
Kemudian, saya dan Denny masuk.
Dia kata, "Ada apa-apa nak kata?"
Aundria cuma kata, "Saya bohong."
Dia tanya Aundria di depan kami,
"Kamu tahu bahayanya tuduhan begitu kepada ayah kamu?"
Dia mengaku yang dia tak disentuh.
Itu satu penipuan sebab dia nak capai matlamatnya.
Jumpa dengan orang beragama.
Kalau nak dapatkan terapi, pergilah ke gereja.
Itu cara biasa.
Dia bersungguh-sungguh nak dapatkan bantuan.
Mereka buat macam tak sedar.
Budak-budak pun tak begitu.
Budak-budak menipu untuk dia, ambilkan makanan
dan prihatin tentang dia.
Sistem keadilan langsung tak bantu dia dan biarkan dia kembali menderita.
Apa makna di sebalik
reaksi Brenda terhadap perkara yang melibatkan anak perempuannya
dan Denny serta cara Denny layan anaknya?
Saya boleh faham apabila mengimbau balik
saat Aundria duduk di pendiangan. Itulah yang berlaku.
Dia beritahu semua yang dia tahu,
tapi tiada yang peduli.
Dia tak pernah kata apa-apa kepada kami. Mungkin dia fikir tiada gunanya
dan orang takkan percaya.
Luluh hati saya.
Kami galakkan dia lari daripada masalah itu
dan keluar dari rumah, tapi dia enggan tinggalkan bayi itu.
Dia kata, "Tak, saya kena jaga Vanessa."
Kami ada Trapper Keeper ketika itu.
Aundria simpan gambar bayi itu di dalamnya.
Dia menjaga bayi itu.
Tukar lampinnya, berinya susu. Dia sayang adiknya.
Dia rasa takut untuk tinggalkan adiknya seorang diri.
Dia beritahu kami…
Maaf. Saya rasa sedih.
- Saya faham. Tak apa. - Dia kata…
Dia akan pergi apabila Vanessa besar dan cari
ibu kandungnya.
Saya rasa dia lari dari rumah dan tinggal di suatu tempat
yang jauh daripada keluarga angkatnya.
Dia mungkin gembira di luar
sebab dapat keluar daripada masalah itu.
Dia nak sangat lari dari rumah.
Jadi, saya percaya.
Brenda telefon kami dan beritahu yang Aundria dah lari dari rumah.
Saya tak dengar pula yang dia ada ambil duit.
- Tak dengar? - Tak.
Saya tanya, "Dia ada bawa apa-apa bersama? Dia bawa pakaian?
Dompet dia?" "Dia tak bawa apa-apa.
Tak bawa dompet atau alat soleknya."
Saya cakap dengan Craig, "Pelik, bukan?"
Tapi saya hubungi Brenda dan tanya,
"Bagaimana keadaan Denny? Dia okey?"
Ya.
Dia jawab, "Kami tak cakap soal itu sebab kami akan bergaduh nanti."
Saya meragui kelakuan dia dan terus buat laporan.
Saya terus cakap, "Saya berhubung tentang kehilangan Aundria Bowman
dan saya rasa awak patut siasat Dennis Bowman."
Cara dia larikan diri tak masuk akal
dan saya nak jawapan.
Dia patut dapat yang terbaik.
Itu yang saya dengar.
Tapi begini nasib dia.
Geram betul.
Perasaan yang dirasai dulu datang balik.
Selepas Alexis ke sistem anak angkat, saya asyik rasa nak bunuh diri.
Itulah kesan peristiwa itu. Jadi, saya tiada anak.
Saya taklah berani.
Jujur saya cakap, kalau saya dapat jaga dia
dan disokong untuk jaga dia, dia pasti ada di sini.
Semua itu salah saya. Celaka. Maaf.
Mestilah saya percaya kata-kata ibu saya.
"Hidupnya akan bahagia."
Maaf.
Sakit rasanya apabila impian kita hancur.
Saya terpaksa terima dan reda.
Hati saya hancur pilu.
Kalau malang menimpa Alexis,
saya tak dapat maafkan diri sendiri.
Saya dapat tahu tentang FOIA, Akta Kebebasan Maklumat, daripada Carl.
Ini ialah undang-undang yang membolehkan kita dapat timbunan rekod
selepas isi borang dan bayar jumlah yang besar.
Saya terus isi nama Dennis Bowman.
Terkejut betul saya apabila dapat tahu latar belakang Bowman.
JABATAN SYERIF
Ada dua kes yang disenaraikan.
Pertama, dia ditangkap kerana pecah masuk dan menghendap rakan sekerja.
Setelah ditangkap, mereka geledah rumahnya
dan jumpa beg dufel berisi pakaian dalam wanita,
topeng untuk sembunyikan identitinya dan selaras senapang haram.
Dia hanya dipenjarakan setahun atas kesalahan itu.
Kes kedua pula lebih ganas yang berlaku pada tahun 1980.
Tanggal 23 Mei 1980. Dia 31 tahun.
Bowman serang seorang remaja perempuan.
Di sepanjang Lakeshore Drive, dekat Taman Kirk, di Holland, Michigan.
Jadi, peguam menyoal, "Apa perkara pertama yang jadi?"
Mangsa jawab, "Dia kata, 'Berhenti, turun dari basikal
dan mula menuju ke hutan.
Saya nampak pistol. Dia tengking saya lagi.
Dia tembak untuk takutkan saya.'"
"Dia kata, 'Turun dari basikal!
Gerak masuk ke hutan.'"
"Dia tembak ke arah kaki saya dan abu tanah berterbangan.
Dia kata nak tembak saya
dan pistol diacukan ke arah saya.
Saya pusing dan nampak sebuah trak yang menuju ke selatan.
Jadi, saya lambai tangan dan cuba buat pemandu itu berhenti.
Saya pun campak basikal saya ke belakang trak.
Dia bukakan pintu dan benarkan saya masuk."
"Apabila ditangkap, dia beritahu polis,
'Lepaskan saya. Saya kena ambil anak balik sekolah.'"
Terus ke praperbicaraan?
Ya, pada mulanya didakwa cubaan membunuh.
Kemudian, dia mengaku menyerang dengan niat lakukan jenayah seksual.
Ini pendapat hakim.
"Mahkamah telah memutuskan bahawa dia membahayakan wanita
sekiranya tidak dikurung."
Pada 2 Februari 1981, dia dijatuhi hukuman penjara lima hingga sepuluh tahun.
Pada masa itu, Aundria enam tahun.
Saya pindah ke Kinross semasa dia dibawa ke sana.
Aundria selalu memberontak.
"Semua orang tahu saya anak banduan."
Saya kata, "Bukan kamu saja."
Saya terpaksa bawa budak itu ke bilik pelawat penjara.
Apabila saya dapat tahu dia bawa Alexis ke penjara, saya…
Hati saya hancur.
Dia dibebaskan dari penjara pada 31 Januari 1986.
Pada masa itu, Alexis 11 tahun.
Kami semua terkejut yang Brenda tinggal dengan dia
dan budak perempuan itu.
Anak perempuan saya tinggal dengan lelaki yang diberi parol
yang cuba membunuh seorang gadis remaja.
Tiada sesiapa yang melindungi anak saya.
Keluarga angkat dia tak baik.
Tengoklah sejarah bapa angkatnya.
Jadi, saya yakin yang Dennis ada lakukan sesuatu terhadap Alexis.
Saya yakin dia yang bunuh.
Alexis beritahu orang lain yang Dennis mencabul dia.
Brenda tahu, tapi tak peduli.
Dia mahu Alexis mati.
Saya kena buktikan dia pelakunya.
Saya sanggup kalau kena bersusah payah untuk dapatkan maklumat.
Saya akan bongkarkan segalanya.
Sejak sepuluh tahun lepas,
saya dan Carl mula hadiri persidangan orang hilang di Michigan.
Itu merupakan acara tahunan yang mengumpulkan keluarga orang hilang
dan mereka akan ceritakan perkembangannya.
Kisah yang teruk.
Hai. Nama saya Mary Berlin. Adik saya hilang.
Ahli keluarga saya hilang, Richard Hitchcock.
Dia hilang sejak 1990.
Saya berterima kasih kepada semua di dalam bilik ini.
Sama-sama saling menyokong.
Berjumpa dengan mereka sekali setahun.
Selepas 32 tahun menunggu dan mencari orang tersayang,
kekecewaan semakin terasa.
Kadangkala saya harap yang dia dah tiada di dunia ini
daripada terus tertanya-tanya.
Kali kedua kami ke Michigan dengan Carl adalah pada 2013.
Kami terlewat. Kumpulan dah dibentuk.
Saya duduk dan Carl kata,
"Ada Brenda." Semuanya terhenti.
Saya ambil buku nota ini
sebab saya syak yang Cathy akan berada di sana
dan kami akan berjumpa.
Saya nak kongsi gambar.
Saya kata, "Hari ini, dia ada dua ibu di sini.
Terima kasih sebab datang, Cathy." Itu saja saya kata.
Saya agak beremosi.
Saya kata, "Beritahu mereka tentang suami awak."
Tiba-tiba, semua orang jadi terkejut
dan ada sedikit kekecohan.
Saya pegang secawan kopi sepanjang pagi itu.
Kalaulah dah habis minum, saya dah campak ke muka dia.
Dia layangkan tangan di depannya
seolah-olah dia menamparnya.
Saya terus jadi ganas.
Kelakuan dia macam perempuan jahat.
Dia menjerit dan memekik
sebab suami saya pernah masuk ke penjara dan bersikap kejam.
Dia bunuh anaknya, saya pula tak buat apa-apa.
Kami bukan begitu.
Saya sangat gelisah. Boleh menjerit, tapi tak boleh cakap.
Carl mula bercakap.
Saya berdiri dan mula kenalkan diri.
Cathy pula pegang papan tanda "Cari Aundria Bowman".
Dia berdiri di belakang saya sambil memegangnya.
Carl kata, "Itu cerita yang kamu diberitahu,
tapi ada cerita lain."
Semua orang memandang Brenda
dan tertanya-tanya tentang cerita lain itu.
Dia mula menjerit, membebel dan meracau.
Saya kata, "Carl, saya nak cakap dengan dia hari ini,
tapi tak jadi kalau dia begini."
Brenda agak marah dan dia kata,
"Mujurlah suami saya tiada di sini."
Saya tanya, "Awak nak saya cakap apa?
Kami tahu rekodnya
dan dia dipenjarakan lima tahun
atas cubaan merogol gadis 18 tahun dengan senjata.
Apa yang kami patut fikir?"
Jawapannya, "Saya tak lupa apa yang dia buat,
tapi saya maafkan dia dan saya pegang setia perkahwinan saya."
Saya dah tak boleh tahan.
Saya terus keluar.
Saya berjalan dan ambil lilin.
Nyalakannya.
Saya terfikir, "Siapa ibu yang lebih baik?
Majlis sekolah anaknya pun dia tiada?"
Saya tak boleh bersama dia.
Saya masuk kereta dan menjerit sekuat hati.
Carl sabar dengan saya.
Saya cepat marah, dia pula tenang.
Itulah yang buat kita masih waras
sebab ada seseorang yang boleh tahan
dengan sikap gila kita.
Apabila berhadapan dengan kes orang hilang,
kita kena ada agenda sebenar.
Saya lambat, tapi kuat semangat.
Jumpa komuniti.
Jumpa dengan orang yang Alexis kenal.
Dia dilabel pemberontak.
Ya, begitulah saya lihat Alexis.
"Saya tak nak jadi macam orang lain.
Saya ada cara sendiri."
- Ke mana tumpah kuah kalau tak ke nasi? - Ya?
Itulah kami buat dalam sepuluh tahun itu.
Kami sebarkannya.
Dennis merasai kehadiran kami.
Dia tahu kami siasat dia.
Saya rasa dia mengubah hala tuju
seluruh siasatan ini.
Kali pertama saya lihat poster adalah ketika awak mulakannya.
Muka kamu berdua serupa.
Bentuk muka dan mata awak nampak sama macam Aundria.
Dia mirip awak.
- Terima kasih. - Ya.
Bercakap dengan orang yang kenal Alexis
menghidupkan lagi diri dia.
Bukan sekadar gambar di poster.
Cantiknya awak. Masuklah.
Saya terus jadi rapat dengan Metta.
Saya tahu Dennis menculiknya semasa umurnya enam tahun.
Metta mendorong saya.
Saya dah pun marah dan bersemangat, tapi lagi dahsyat setelah jumpa Metta.
Kami serasi.
Macam dah lama berkenalan.
Saya anggap dia seperti ibu.
Saya sayang dia dan semua ini takkan berlaku tanpa dia.
Itu pun. Sekarang…
Sekolah Menengah Hamilton dulu?
Kita akan ke rumah Bowman dulu.
Okey.
Kami dapatkan kereta
dan pandu ke setiap tempat yang Bowman pernah tinggal,
cuba cari sesuatu yang meyakinkan saya
bahawa Dennis Bowman pembunuh anak saya.
Lihat sebelah kanan. Di situlah rumah itu dulu.
Ya.
Di sini.
Inilah rumah Alexis, tapi dah dirobohkan.
Dennis dan Brenda pindah ke rumah mereka yang sekarang
betul-betul selepas Alexis hilang.
Agak dekat dengan rumah pertama.
Pelik betul mereka pindah dari tempat lama
sebab kami fikir, "Kalau Alexis pulang?
Ke mana dia akan pergi?"
Itu pun.
Itu rumahnya.
Rumah lama keluarga Bowman.
Ada orang di rumah.
Hentikan kereta, Carl.
Awak terbangkan, saya awasi.
Okey.
Kalau ada sesiapa mula nampak pelik, Carl boleh melutut dan kata,
"Sudikah kahwini saya?"
Mari terbangkan dron itu.
Ya.
Ayuh. Itu pun. Okey.
Semua petunjuk membawa kepada Dennis.
Saya betul-betul yakin.
Saya jadi taasub dengan laman belakang Dennis Bowman.
Saya bawa ke situ.
- Turunkan ke situ. - Ya.
Awak buat saya gembira.
Ini laman belakang Dennis Bowman.
Saya tahu tentang Google Earth dan saya mula lihat hartanah Bowman.
Ada sesuatu di belakang rumah yang buat saya tertanya-tanya.
Yang pertama saya nampak sekitar 2011
dan bentuknya bujur. Kemudian, dah tiada.
Ada tanah saja.
Nampak macam ada simen di situ.
Tapi lihat ini, Carl. Ada sesuatu di sana.
Apa itu?
Kenapa asyik berubah?
Apa maknanya?
Pasti dia sembunyikan sesuatu. Apa yang dia sembunyikan?
Anak saya berada di laman belakang itu.
Saya tak rasa dia tanam mayatnya di situ
sebab dia tinggal di lokasi berbeza semasa Aundria hilang.
Memandangkan ada kawasan hutan di seberang jalan dari rumah Bowman
pada masa itu, kesimpulan paling jelas adalah
kalau dia bunuh Aundria, mayat akan dibawa dan dibuang di kawasan hutan.
Cathy asyik kata, "Dia ditanam di laman belakang."
Tapi saya tak faham sebab kalau dia bunuh Aundria,
takkanlah lima atau enam bulan kemudian baru tanam di laman?
Tapi Cathy yakin.
Anak saya di situ.
Kalau dari sini…
Di situ. Mungkin enam meter dari belakang rumahnya.
Saya tak beritahu dia yang itu karut atau bodoh.
Saya ikut saja.
Saya rasa yakin yang Dennis anggap Alexis hambanya.
Dia berhak bunuh dan tanam Alexis.
Di tempat yang berdekatan.
Nampak macam mustahil, tapi masuk akal.
Buktikan saya salah, Dennis. Buktikan.
Saya tahu perbuatan awak, Dennis.
Saya juga tahu sebabnya.
Saya telefon polis dan kata,
"Dapatkan waran geledah. Mayatnya di belakang rumah."
Kami tak boleh gali laman seseorang sebab ibu mangsa rasa begitu.
Tapi Dennis Bowman dalam senarai suspek utama.
Cuma tiada saksi yang mengatakan dia buat apa-apa.
Kami tak tahu sama ada Alexis hidup atau tak.
Semasa kami mula jumpa dia, dia tak nampak ramah.
Dia menafikan penglibatannya.
Kami tiada kaitan dengan kehilangan Aundria.
Saya akan bersumpah atas nama kitab Bible.
Dah begitu lama Aundria tak kelihatan atau didengari.
Saya rasa dia dah mati.
Saya dah lama rasa begitu, tapi tiada sebarang bukti.
Saya tak boleh buktikan.
Mereka pasti tak berdaya, bukan?
Saya pun rasa begitu.
Tapi saya tetap nekad untuk tumpaskan pembunuh celaka itu.
Saya papar di papan iklan.
Papan iklan akan menarik perhatian, bukan?
Papan itu ditempatkan di jalan utama dari rumah Dennis.
Saya nak dia rasa takut.
"Awak tahu saya tahu, Dennis."
Orang lain juga akan tahu.
Dia betul-betul cekal untuk menemukan penyelesaiannya.
Baguslah dia buat dengan bersungguh-sungguh.
Saya ganggu dia di Facebook.
"Awak akan terima akibat perbuatan awak, Dennis Bowman,
dan tunggu masa saja."
Awak risau muat naik perkara begitu?
Tak.
Saya tak rasa Dennis Bowman cukup berani untuk buru seseorang secara bersemuka.
- TAKKAN BERHENTI - MATILAH
BOWMAN BUNUH AUNDRIA
AWAK TANAM MAYATNYA DI LAMAN BELAKANG
SAYA TAKKAN BIAR
Awak pernah dituduh begitu?
Tak.
Keadaan agak teruk dan dia tarik perhatian semua.
Dia masih hebahkannya.
HILANG
Sebab poster ditampal adalah untuk susahkan kami.
Awak ada cabut?
Tak. Saya nak cari dia.
Cathy tulis surat kepada mereka setiap hari.
Dia telefon beberapa kali sehari.
Ada masanya, saya telefon mereka dan semestinya mesin jawab.
Saya terus saja memaki mereka sampailah mesin berbunyi "bip".
Saya telefon mereka semula, memaki mereka
sampailah mesin berbunyi "bip". Saya hubungi semula.
"Bip." Awak tahu mereka putuskan talian telefon seminggu selepasnya?
Cathy mungkin hampir melampaui batas.
Kami terpaksa berundur dan tenangkan keluarga Bowman.
Brenda hubungi Detektif Haverdink.
Dia kata, "Brenda kata kalau awak telefon lagi,
dia akan buat dakwaan gangguan."
Saya tak anggap itu gangguan, tapi kesabaran dan ketabahan.
Aura seorang wanita yang marah.
Betul.
Dia serahkan anaknya dan berakhir dengan,
"Kasihan anak saya. Kita serah kepada binatang-binatang itu."
Dia kena buktikan dia tak buat. Kalau tak, saya akan berjuang
seumur hidup saya.
Apa awak akan buat?
Kami takkan putus asa dan akan terus berusaha.
KARMA IALAH GENGSTER PALING PENYABAR.
SAYA NEKAD UNTUK CARI ALEXIS
DENNIS DARI HAMILTON, MICHIGAN, BUNUH AUNDRIA 14 TAHUN
KAMI MEMERHATI!
Saya bekerja di ruang tamu ini ketika itu
dan masih awal pagi.
Saya cuba kemas kini laman Facebook itu sikit lagi.
Saya fikir tiada apa-apa akan berlaku.
Telefon berdering dan saya jawab. Metta hubungi.
Perkara pertama Metta kata, "Dia ditangkap."
Seseorang dari Facebook mesej saya yang berkawan dengan jirannya.
Mereka kata, "Polis di rumah Bowman.
Ada banyak kereta polis di lamannya."
Saya pun fikir, "Akhirnya,
mereka akan dakwa Dennis Bowman atas pembunuhan anak saya."
Enam polis tiba-tiba buru saya.
Hentak saya ke tingkap dan tahan saya.
Mereka tak beritahu sebabnya.
Saya tak bunuh anak saya. Tak mungkin.
Tiga puluh satu tahun lepas, dia tinggalkan kami.
Kami tak tahu dia di mana.
Saya tak bunuh anak saya.
Selamat pagi, En. Bowman.
Saya Leftenan Squyres, ini Detektif Smith.
Tahu sebab kita di sini?
Saya tak tahu.
- Tak tahu? - Tak.
Awak menunggu saya.
- Nak beritahu sebab saya ditahan? - Saya akan beritahu.
Sayalah orang yang awak nantikan
dan tak sabar untuk bersemuka.
Masanya dah tiba.
Mata awak okey?
Ya.
Jadi, awak polis Norfolk.
Betul.
Awak ditahan atas pembunuhan pada 1980
terhadap isteri juruterbang jet pejuang di Virginia.
Awak memang gila.
Sebab itu kita di sini.
Terjemahan sari kata oleh M Arrazi Azmi